хуморески за Свети Петър
Американката, французойката и българката се явили пред свети Петър. Той ги изгледал мрачно:
- Ах, вие прелюбодейки такива! Приживе сте се скъсали да кръшкате на мъжете си! Марш в пъкъла!
Ония ревнали:
- Аууу, моля ти се, недей така! Дай ни още един шанс!
Райският ключар се смилил:
- Е, добре! Ето какво ще направим. Виждате ли тия дебели тефтери? На всеки от тях се мъдри името на някоя от вас. Вътре са записани имената на вашите любовници!
Ще ударя всяка от вас с нейния тефтер по главата. И ако остане права - отива в рая. Обаче, падне ли на земята - в ада!
Речено-сторено!
Първа била американката! Свети Петър вдигнал нейния тефтер и я праснал по главата!
Оная залитнала леко, но не паднала. И влязла в рая!
Втора била французойката! Прас - по главата! Тя се олюляла силно, но останала права. И отишла в мястото, отредено за праведниците. Там американката и казала:
- Ех, сестрице! Ние, с тебе се спасихме. Ама, българката сигурно е отишла в ада. Нейния тефтер с любовници беше огромен!
След малко обаче, нашето момиче се появило в рая!
Двете други казали в един глас:
- Аууу, муцка! Ти си истинска героиня! Как си останала права при такъв силен удар?
Българката се захилила до ушите:
- Споко, бе! Нямаше никакъв удар! Моят тефтер - свети Петър не успя даже да го вдигне!